by admin
सिनेमा भोजपुरी के बढ़ावा देबे आगे आइल ‘नरजिस म्यूजिक’ कम्पनी से रिलीज भइल अनेके भोजपुरी फिलिमन के गाना आजुकाल्ह ‘संगीत भोजपुरी’ चैनल पर बहुते पसंद कइल जात बा. भोजपुरी फिल्म ‘रंगबाज़’ के अपार सफलता का बाद ओकर डीवीडी ‘नरजिस म्यूजिक’ लान्च कइलसि त उहो दर्शकन के पहिलका पसंद बन गइल बा. ‘संगीत भोजपुरी चैनल’ पर ओकर सगरी गीत चाव से देखल जात बा. ‘लच लच लचके मोरी कमरिया…’ आ ‘जोबना कइले बाटे…’ वगैरह गीत आजुओ सुनेवालन के ज़ुबान पर चढ़ल बा. अब जल्दिए रिलीज होखे जात हैदर काज़मी अभिनीत फिल्म ‘कालिया’ के सगरी गीतो सिनेप्रेमियन क बीच हिट हो गइल बा. कालिया के गीत ‘संगीत भोजपुरी चैनल’ पर दिन भर में दर्जनो बेर से अधिका हाली प्रसारित कइल जात बा. एह फिल्म के गीत ‘लाहे लाहे पेरेलऽ कमरिया…’, ‘करवट फेरऽ ना बलमुआ…’, हाय रे ज़वानी…’, रेंज़र पे चढ़िके…’, वगैरह गीत सुनेवालन के डिमांड में बा. एकर ‘मोबाईल कालर ट्यूनो’ खूब डाऊनलोड होत बा..
“नरजिस म्यूजिक” कम्पनी के सीएमडी आ अभिनेता हैदर काज़मी खुदहू फिल्म-निर्माता हउवें एहसे ऊ निर्माता लोगन के दरदो बढ़िया से जानेले. उनकर कोशिश बा कि केहू के हक ना मराव. “नरजिस म्यूजिक” अपना वेबसाईट आ डिज़िटल चैनल से अपना रिकार्डन के फोकट में प्रचारप्रसारो करेले जबकि दोसर कंपनी एह दिसाईं कुछ ना करसु. बाकिर लाखों रूपिया पब्लिसिटी क नाम पर ऐठ लेली सँ. फिल्म-निर्माता हमेशा चिन्तित रहेलें कि कवना कंपनी के अपना फिलिम के म्यूजिक दिहल जाव जेहसे ऊ जनता का बीचो चहुँपे आ कुछ फायदो होखे. एह मामिला में नरजिस म्यूजिक अव्वल साबित भइल बा.
नरजिस म्यूजिक खरीदलसि ‘दामाद’ आ ‘चिंगारी’ के संगीत
हालही नें नरजिस म्यूजिक दू गो अउरी बड़की फिलिमन के संगीत आ इंटरनेट अधिकार खरीद लिहलसि. एह फिलिमन में विनय आनन्द के ‘दामाद चाही फोकट में’ जवना के निर्माता जय हउवें आ श्रेया श्रीवास्तव के बनावल फिलिम ‘चिंगारी’ शामिल बाड़ी सँ. कंपनी राहुल राय प्रोडक्शन के फिल्म ‘एलान बा’ आ प्रवेश लाल यादव अभिनीत फिल्म ‘राजा के रानी से प्यार हो गईल’ के संगीत अधिकार खरीदले बिया. आवे वाला दिन में सैकड़ौं अउरी फिलिमन के अधिकार खरीदे के इरादा रखले बिया.
(अपना न्यूज, आ शशिकांत सिंह रंजन सिन्हा के रपटन से)
Categories: इण्डस्ट्री न्यूज, गीत संगीत, फिल्मकार |
2 Comments »
by admin
भोजपुरी सिनेमा के बढ़ावा देबे आगा आइल ‘नरजिस म्यूजिक’ कम्पनी पिछला दिने बहुचर्चित फ़िल्म ‘कालिया’ क आडियो म्यूजिक पूर भारत में लान्च कर दिहलसि. अबले भोजपुरिया संगीत प्रेमियन ले पच्चीस हज़ार सी०डी० चहुँपवला का बाद फेर बिहारे से पन्द्रह हज़ार सी० डी० के नया डिमान्ड आ गइल बा. इहे देखावत बा ‘रंगबाज मार्केटिंग’, जवन दोसर कंपनी ना करऽ सँ. नरजिस म्यूजिक कम्पनी फिलिमन के पब्लिसिटी फोकट में करेले जेहसे कि भोजपुरी सिनेमा आगे बढ़ो आ एकरा संगीत के डिमान्ड बढे.
‘नरजिस म्यूजिक’ कम्पनी के सी० एम्० डी० आ अभिनेता हैदर काज़मी साबित कर देखवलन कि जब आडियो के मार्केटिग बढ़िया से होखी तबे म्यूजिक के डिमांड बढ़ी आ जब म्यूजिक हिट हो जाई त फिलिमवो के हिट होखे के चानस बढ़ि जाई. काहे कि लोग बरबस खिंचाइल चलि आई सिनेमा देखे.
‘नरजिस म्यूजिक’ कम्पनी अबही ले ‘रंगबाज़’, ‘एलान’, ‘राजा से रानी के प्यार हो गईल’, ‘लागी अईसी लगन’, ‘डाक्टर बाबू’, ‘हमार संगी बजरंगी’ अउर ‘घायल शेर’ वगैरह फिलिमन के म्यूजिक रिलीज कइले बिया जवना से ओह फिलिमन के निर्माता लोग के खासा फायदा मिलल बा.
(अपना न्यूज के रपट)
Categories: इण्डस्ट्री न्यूज, गीत संगीत |
No Comments »
by admin
भोजपुरी सिनेमा उद्योग के सुनहरा दौर में फिलिमन के वितरण का साथे साथ संगीतो के बिजनेस बड़हन मायने राखत बा. बाकिर अफसोस एह बाति के कि बड़की संगीत कंपनी भोजपुरी फिलिमन का साथे मयभावत, माने कि सौतेला, बेवहार करत बाड़ी सँ. मुनाफा त दूर ओह पर भइल खरचो ना द सँ आ कवनो ना कवनो बहाना से हाथ झाड़ लेबेली सँ. अइसना में निर्माता लोग चिंतित रहेलें कि कवनो कंपनी के म्यूजिक बेचल जाव जेहसे फिलिम के संगीत जनता ले चहुँपे आ कुछ फायदो हो जाव.
अइसनके सवालन के जवाब बनि के आइल बा सुपर हिट फिल्म “रंगबाज़” से चर्चा में आइल अभिनेता हैदर काजमी आ उनुकर म्यूजिक कम्पनी “नरजिस म्यूजिक”. नरजिस म्यूजिक के मकसद निर्माता लोगन के जागरूक करे के बा कि फिल्म संगीत के बाजार घटल नइखे बलुक बढ़ गइल बा. अलग बाति बा कि ई बाजार सीडी भा डीवीडी बिकइला से नइखे बनल. ई बाजार हवे कॉलर ट्यून डाउनलोड के. बड़की कंपनियन के फरक-दलाली से बचीं आ आपन म्यूजिक तरीका से रिलीज करीं त फायदा मिले से केहू रोक ना सकी.
हैदर काज़मी चूंकि खुदे निर्माता हउवें से ऊ निर्माता लोग के दुखदर्द समुझेले. नरजिस म्यूजिक के आपन वेबसाइट आ डिजिटल चैनलो बा जवना का माध्यम से फ्री में प्रचार प्रसार कइल जाला. दोसरे सगरी मोबाइल सेवा प्रदाता कंपनी नरजिस म्यूजिक के पार्टनर बाड़ी सँ. नरजिस म्यूजिक अबही ले एलान, रंगबाज़, रानी के राजा से प्यार हो गईल, कालिया, भाई जी, लागी ऐसी लगन, डाक्टर बाबू, हमार संगी बजरंगी आ घायल शेर वगैरह अनेके फिलिमन के म्यूजिक रिलीज कर चुकल बिया.
मई महीना में नरजिस कंपनी “साईं आया तेरे द्वार” आ “चालीसा संग्रह” के वीडीओ बाजार में उतारे वाली बा.
(अपना न्यूज के रपट)
Categories: गीत संगीत, फिल्म |
No Comments »
by admin
भोजपुरी सिनेमा के असली ‘रंगबाज’ हैदर काजमी की कंपनी नरजिस म्यूजिक ने अब ऑडियो के साथ-साथ भोजपुरी फिल्मों के डी.वी.डी. राइट्स के क्षेत्र में भी पैर फैला लिया है. कंपनी ने जहां सुपर डुपर हिट फिल्म ‘रंगबाज’ का डी.वी.डी. राइट्स खरीदा है. वहीं कई बड़ी फिल्मों के संगीत अधिकार भी नरजिस म्यूजिक अगले माह पूरे वर्ल्ड में एक साथ जारी करेगी.
नरजिस म्यूजिक पहली ऐसी कंपनी है जो भोजपुरी सिनेमा और उसके गोनों को ना सिर्फ सर्वश्रेष्ठ तरीके से प्रमोट करती है बल्कि आम लोगों तक अपने बेहतर डिस्ट्रीब्यूशन नेटवर्क से पहुंचाती भी है. नरजिस म्यूजिक ने हाल ही में दो सौ भोजपुरी एलबम के भी संगीत अधिकार खरीदे हैं.
(स्रोत – शशिकान्त सिंह, रंजन सिन्हा)
Categories: गीत संगीत |
No Comments »
ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn hin_Deva hin_Deva mai_Deva mai_Deva eng_Latn